
Regionális egyenlőtlenségek Magyarországon - Az Európa 2020 Stratégia célkitűzéseinek hatásai a 2010-2020 közötti időszakban

A dolgozat fő támája annak a kérdésnek a vizsgálata, milyen társadalmi-gazdasági változások zajlottak le a Magyarország régióiban a 2010-2020 közötti időszakban. 
A dolgozat az Európai Bizottság „Európa 2020: Az intelligens, fenntartható és inkluzív növekedés stratégiája című” 2010. évi közleményében meghatározott stratégiai célkitűzések és a Magyar Nemzeti Reform Programban meghatározott magyar vállalások elemző-értékelő feldolgozásának tükrében vizsgálta a Magyarországi régiókban történt változásokat. Kutatásom során főként közleményeket, állásfoglalásokat, statisztikai táblákat és kiadványokat használtam fel. Kvantitatív kutatási módszert használva a 2010 és 2020 közötti változásokat értékeltem, továbbá területi alapú a régiók eredményei közötti eltéréseket megvizsgáltam, értékeltem és rangsoroltam. Dolgozatomban kérdésfelvetéseken keresztül bemutattam az Európa 2020 stratégiai jellegű célkitűzései továbbá a Magyar Nemzeti Reform Programban meghatározott nemzeti célkitűzések megvalósítása a vizsgált területeken milyen mértékben történt valósult meg a vizsgált időszakban Magyarországon. A célok tekintetében értékeltem, NUTS 2 szinten a területi egyenlőtlenségek változását konvergencia vagy divergencia jellemezte. Kitekintve a stratégia jellegű célkitűzések közötti összefüggésekre az iskolai végzettség szintje, a korai iskolaelhagyók aránya és a foglalkoztatás közötti összefüggések kérdéskörét is körbejártam. A kutatásom során arra a következtetésre jutottam, hogy a meghatározásra került célkitűzések országos szintű és nem regionális szintű változásokra koncentrálnak, annak ellenére, hogy a kohéziós politikai támogatások a NUTS 2 szintű régiók fejlettségi szintje alapján kerülnek meghatározásra. Magyarország nyolc régiója közül Budapest régió kiemelkedik, eredményeivel jelentősen befolyásolva az országos átlagot. A vizsgált időszakban a régiók jelentős mértékben fejlődtek, Pest, Közép- és Nyugat-Dunántúl fokozatosan felzárkóztak Budapest régióhoz, viszont továbbra is megfigyelhető a nyugat-kelet közötti különbség.



